《九诵·舜祠》
宋代·鲜于侁

道历山兮逶蛇，思古人兮感叹。
并储胥兮肃止，仰曾晻暖。
兽何鸣兮林中，鸟何悲兮山上。
木何为兮不剪，草何为兮茂畅。
帝之神兮在天，帝之德兮在人。
物具兮四海，心粗兮一纯。
采秀实兮山间，摘其毛兮涧底。
玉醴湛兮琼茅，肴修杂兮兰茝。
乐备兮九奏，凤舞兮仪韶。
人骏奔兮如在，君卒享兮神交。

作者简介：（1019—1087）宋阆州人，字子骏。仁宗景祐五年进士。为江陵右司理参军。神宗熙宁初，除利州路转运判官，升副使兼提举常平。时行新法，拒不散青苗钱，且捕械贪吏，不私姻戚。苏轼称其“上不害法，中不废亲，下不伤民”。徙京东西路转运使，所荐刘挚、李常等，多旧党知名者。元丰中知扬州，坐事罢。哲宗立，起为京东路转运使。后除集贤殿修撰，知陈州卒。精于经术，尤长于《楚辞》。有《诗传》、《易断》等。
全宋诗